Seekordne  vein oli Freixenet Ash Tree Estate Chardonnay Macabeo 2006. Nautimuse märgiga ja puha. Me ei joo seda veini teps mitte esimest korda ja tõenäoliselt ka mitte viimast. Tõenäoliselt seepärast, et meie väikses kohalikus poes on see peaaegu et ainus normaalne valge vein, seega kui linnast enam veini ei saa (loe: unustasid lihtsalt osta ja tagasi sõita kohe kindlasti enam ei viitsi/ kell on 8 läbi) siis on see päris hea joogivariant tegelikult. Samas on ta oma Nautimuse-märgi ära teeninud küll, sobib niisama  tipsutamiseks kui ka söögi kõrvale ja oma keskmise hinnaga sobib osta küll, kui parajasti rahakoti peale kuri ei taha olla. Seekordne tundus küll kummaliselt hapukam kui muidu, aga võimalik, et ma olin eelmine kord söönud mingeid sobivamaid toite kõrvale. Igal juhul kerge jook ja pudel tühjenes ruttu. Samas.. ma olen märganud, et minusuguse "alkohooliku" käes tühjenevad kõik sobivad valge veini pudelid ruttu.. tea kas ma peaks muretsema? Näääh, ei usu :P  Freixenet Ash Tree Estate Chardonnay Macabeo 2006  7/10